**2020 februárra tervezett szakképzések – FELNŐTTOKTATÁS**

**Regisztráljon és jelentkezzen a 2020 februárban, keresztfélévben induló INGYENES képzésekre !**

|  |  |  |
| --- | --- | --- |
| OKJ szám | Képzés megnevezése | A szakképesítés munkaterületének jellemzői |
| **54 723 02** | **Gyakorló ápoló** | **Bemeneti feltétel:** érettségi**Előképzettség**: nem szükséges**Egészségügyi alkalmassági:** szükséges**Képzési idő:** 2 év**A munkaterület leírása**:A gyakorló ápoló munkáját az egészségügyi ellátórendszer területein az ellátó csapat tagjaként végzi.A gyakorló ápoló korszerű elméleti tudással és gyakorlati tapasztalattal rendelkezik, kompetencia szintjének megfelelően, felelősen vesz részt az egészségügyi ellátás megelőző-, gyógyító-, gondozó- és rehabilitációs folyamataiban. |
| **54 723 03** | **Gyakorló csecsemő- és gyermekápoló** | **Bemeneti feltétel:** érettségi**Előképzettség**: nem szükséges**Egészségügyi alkalmassági**: szükséges**Képzési idő**: 2 év**A munkaterület leírása:**A gyakorló csecsemő- és gyermekápoló képes munkáját irányítás mellett, de önállóan, az egészségügyi csapat tagjaként végezni, az egészségügyi és szociális ellátás valamennyi szintjén. Részt vesz a megelőző, gyógyító, gondozó és rehabilitációs folyamatokban kompetencia szintjének megfelelően. Korszerű szemlélettel és gyermekszeretettel vesz részt a beteg gyermekek ápolásában, gondozásában. |
| **54 725 04** | **Gyakorló klinikai laboratóriumi asszisztens** | **Bemeneti feltétel**: érettségi**Előképzettség**: nem szükséges**Egészségügyi alkalmassági**: szükséges**Képzési idő:** 2 évA munkaterület leírása:A gyakorló klinikai laboratóriumi asszisztens olyan laboratóriumban dolgozik, ahol emberekből származó különféle vizsgálati anyagokból megfelelő módszerekkel vizsgálatokat végeznek. Végezhető tevékenységei: adminisztráció, vérvétel, minták előkészítése, néhány mérésfajta elvégzése. Munkáját felügyelet mellett végzi, ügyeleti szolgálatot nem lát el. |
| **54 725 05** | **Gyakorló szövettani asszisztens** | **Bemeneti feltétel**: érettségi**Előképzettség:** nem szükséges**Egészségügyi alkalmassági**: szükséges**Képzési idő:** 2 évA munkaterület leírása:A gyakorló szövettani asszisztens az egészségügyi intézmények és különböző kutatóhelyek, gyógyszergyárak szövettani laboratóriumaiban önállóan dolgozik, orvosdiagnosztikai laboratóriumi analitikus, - immunhisztokémiai, hisztokémiai és molekuláris biológiai szakasszisztens, szövettani szakasszisztens és gyakorló szövettani asszisztens irányítása mellett. Feladata a különféle szövetminták technikai előkészítése az orvosi mikroszkópos diagnosztikára. Laboratóriumi alapműveleteket végez, speciális eszközöket, automata berendezéseket működtet, használ. Felhasználói szinten számítógépet kezel, archiválási feladatokat lát el. Munkája során különböző minőségbiztosítási módszereket követ. |
| **35 762 01** | **Demencia gondozó** | **Bemeneti feltétel:** alapfokú iskolai végzettség**Előképzettség**: **SZOCIÁLIS GONDOZÓ ÉS ÁPOLÓ****Egészségügyi alkalmassági**: -**Képzési idő:** 1 évA munkaterület leírása:A demencia gondozó interprofesszionális csapat tagjaként, együttműködve demenciával élő személyek komplex ellátásában vesz részt intézményesült, vagy intézményen kívüli keretek között. A csapaton belül ellátja a demenciával élő személy közvetlen gondozásával összefüggő feladatokat, részt vesz a demenciával élő személy kísérésében, foglalkoztatásában, a demenciával élő személy családtagjainak támogatásában. A gondozási feladatok keretében kiegészíti a demenciával élő személy még meglévő önálló életvitelével kapcsolatos hiányterületeket, segíti a gondozottat az élet értelmes és számára élvezhető megélésében és a leépülési folyamat lezárásaként az élet elengedésében. Munkáját személyközpontúan, az ellátott személy igényeinek és állapotának figyelembe vételével végzi. |